கமலாகர் திரிபாதி

கமலாகர் திரிபாதி (Kamalakar Tripathi) இந்தியாவைச் சேர்ந்த ஒரு மருத்துவர் ஆவார். மேற்கு வங்க மாநிலத்தின் மதன்பூர் நகரத்தில் இவர் பிறந்தார். பனாரசு இந்து பல்கலைக்கழக  மருத்துவ அறிவியல் நிறுவனத்தின் மருத்துவத் துறையில் பேராசிரியராகப் பணிபுரிந்துள்ளார்.  அங்கு சிறுநீரகவியல் துறையின் தலைவராகவும் இருந்துள்ளார். தற்போது வாரணாசியின் இரவீந்திரபுரி விரிவாக்கப் பகுதியில் வசிக்கிறார்.

1998 ஆம் ஆண்டு முதல் 2001 ஆம் ஆண்டு வரை பனாரசு இந்து பல்கலைக்கழகப்  பொது மருத்துவத் துறையின் தலைவராகவும், 2008 ஆம் ஆண்டு முதல் 2009 ஆம் ஆண்டு வரை இந்திய உயர் இரத்த அழுத்த சங்கத்தின் தலைவராகவும் பணியாற்றியுள்ளார்.  பனாரசு இந்து பல்கலைக்கழக நிறுவனத்தின் கல்வித்தலைவராகவும் பொறுப்பு  வகித்தார்.

2009 ஆம் ஆண்டு முதல் 2011 ஆம் ஆண்டு வரை உத்தரப்பிரதேச நீரிழிவு சங்கத்தின் தலைவராகவும் இருந்தார்.  2 பன்னாட்டு மற்றும் 15 தேசிய விருதுகளை திரிபாதி பெற்றுள்ளார்.

மருத்துவத் துறையில் திரிபாதி  ஆற்றிய பங்களிப்பிற்காக, 2022 ஆம் ஆண்டில், இந்திய அரசு இவருக்கு நான்காவது உயரிய குடிமக்கள்  விருதான பத்மசிறீ விருதை வழங்கியது .

கமலாகர் திரிபாதி  கடந்த பல ஆண்டுகளாக நோயாளிகளுக்கு இலவசமாக சேவை செய்து வருகிறார். தினமும் 100 முதல் 150 நோயாளிகளுக்கு இலவச ஆலோசனைகள் வழங்குகிறார்."वाराणसी के कमलाकर त्रिपाठी को मिला पद्मश्री सम्मान:अबतक मिले 2 अंतरराष्ट्रीय और 15 नेशनल अवॉर्ड, कोरोना काल में की जनता की सेवा". Dainik Bhaskar.

 மேற்கோள்கள் 

பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய மருத்துவர்கள்
பகுப்பு:உத்தரப் பிரதேச நபர்கள்